Šellija Vintersa
Šellija Vintersa (angļu: Shelley Winters, dzimusi 1920. gada 18. augustā, mirusi 2006. gada 14. janvārī) bija amerikāņu aktrise. Septiņu desmitgadu laikā Vintersa parādījusies daudzās filmās. Par filmām "Annas Frankas dienasgrāmata" (The Diary of Anne Frank, 1959) un A Patch of Blue (1965) ieguvusi divas Amerikas Kinoakadēmijas balvas kategorijā labākā aktrise otrā plāna lomā. Par lomu filmā A Place in the Sun (1951) nominēta labākās aktrises balvai. Piedalījusies arī tādās filmās kā "Dubultā dzīve" (A Double Life, 1947), Winchester '73 (1950), "Mednieka nakts" (1955), "Lolita" (1962), "Alfijs" (Alfie, 1966), The Poseidon Adventure (1972), Next Stop, Greenwich Village (1976) "Īrnieks" (1976) un "Pīts un pūķis" (1977).